Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: szabályairól szóló 1957. évi IV. törvény alkalmazását rendeli el. Ez pedig – kizárólag a Médiatv. szabályozásának hiányosságára visszavezethetõ okból – a jogállamiság elvével összefüggõ visszásságot okoz.
Paragraph Index: 140

10. Cikke rendelkezik a véleménynyilvánítás szabadságáról. Ennek értelmében mindenkinek joga van a véleménynyilvánítás szabadságához. Álláspontom szerint az ORTT – jelentésem II–X. pontjaiban elemzett – eljárása során döntésével a mûsorszolgáltatók struktúrájára (médiapiac) olyan hatást is gyakorolt, amely alkalmas lehet arra, hogy a megalapozott véleménynyilvánításhoz elengedhetetlen kommunikációs folyamatot befolyásolja. Ez pedig a véleménynyilvánítás szabadságához való joggal összefüggõ visszásság közvetlen veszélyét is magában hordozza. Az ORTT döntésének a hazai médiapiac egészére gyakorolt tényleges hatása versenyjogi megítélésére nem nekem, hanem a Gazdasági Versenyhivatalnak van hatásköre. Ezért ez irányba a vizsgálatomat nem terjesztettem ki. XII. Fel kívánom hívni a figyelmet arra is, hogy a mûsorszolgáltatók kérelmének idõ elõtti elõterjesztése önmagában nem okozott volna alkotmányos joggal összefüggõ visszásságot. Álláspontom szerint érthetõ a mûsorszolgáltatók azon igyekezete, hogy jóval a mûsorszolgáltatási jogosultság lejárta elõtt megbizonyosodjanak annak megújításáról. XIII. A vizsgált ügy súlyához képest csekély jelentõségûnek ítéltem az OBH 4513/2005. számú beadvány azon részét, amely az ORTT válaszának elmaradását sérelmezte, ezért azt nem vizsgáltam. Intézkedéseim: Korábban már több alkalommal tettem az Obtv. 25. §-a alapján javaslatot a Médiatv. módosítására, de azok eddig nem teljesültek. Tekintettel arra, hogy azok teljesülése ma is aktuális, amit jelen jelentésem is alátámaszt, a Médiatv. módosítására irányuló korábbi javaslataimat változatlanul fenntartom! Azokat kiegészítve azonban javaslom az Országgyûlésnek, hogy a Médiatv. módosításával teremtse meg és garantálja az ORTT teljes anyagi függetlenségét a mûsorszolgáltatóktól; pontosítsa, egészítse ki a mûsorszolgáltatási jogosultság megújítására vonatkozó eljárási szabályokat; határozza meg a súlyos szerzõdésszegés fogalmát; a Médiatv. 136. §-a szerinti eljárásokban biztosítsa a Ket. alkalmazhatóságát. Az Obtv. 23. és 24. §-ai alapján kezdeményezem a legfõbb ügyésznél, hogy „A 2006-ban lejáró helyi, illetve körzeti, valamint 2007-ben lejáró országos mûsorszolgáltatási jogosultságok meghosszabbítása” tárgyú, 1490/2005. (VII. 20.)

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes